རྒྱ་སྐད་ལས་བྱ་བའི་མིང་ཡོད་ཚད་རང་ངོས་ན་དུས་གསུམ་གྱི་ཁྱད་པར་སྟོན་པའི་བྱེད་ནུས་མེད་སྟབས།དུས་གསུམ་གྱི་ཚིག་གྲོགས་ཏེ།དཔེར་ན།དུས་ད་ལྟ་བ་གསལ་བྱེད་ཀྱི་སྒྲདུས་འདས་པ་གསལ་བྱེད་ཀྱི་སྒྲདུས་མ་འོངས་པ་གསལ་བྱེད་ཀྱི་སྒྲསོགས་སྦྱར་ན་ད་གཟོད་དུས་གསུམ་གང་ཡིན་གྱི་ཁྱད་པར་གསལ་བོར་མཚོན་ཐུབ་པ་རེད།བོད་སྐད་དེ་ལས་ལྡོག་སྟེ་བྱ་བའི་མིང་ཕལ་ཆེར་ལ་རང་ངོས་ནས་དུས་གསུམ་གསལ་བར་བྱེད་ཐུབ་པས་བྱ་བའི་མིང་ཉུང་ཤོས་ཤིག་མ་གཏོགས་དུས་གསུམ་གསལ་བྱེད་ཀྱི་སྒྲ་སྦྱོར་བའི་དགོས་པ་མེད།ཡང་བོད་སྐད་ལ་དུས་གསུམ་གསལ་བྱེད་ཀྱི་སྒྲ་ཡོད་དེ།བཞིན།ཀྱིན།གྱིནནི་དུས་ད་ལྟ་བ་གསལ་བར་བྱེད་པའི་སྒྲ་སྟེ།བྱ་བ་གང་ཞིག་བྱེད་པ་སྟོན་པ་དང་།ཟིན།བཏང་།ཚརསོགས་ནི་དུས་འདས་པ་གསལ་བར་བྱེད་པའི་སྒྲ་སྟེ།བྱ་བ་གང་ཞིག་བྱས་པ་སྟོན་པ་ཡིན།རྒྱུ།འགྱུར།དགོསནི་དུས་མ་འོངས་པ་གསལ་བར་བྱེད་པའི་སྒྲ་སྟེ།བྱ་བ་གང་ཞིག་བྱ་རྒྱུ་སྟོན་པ་ཡིན་ནོ།།